اعتبرات النقابة الوطنية للصحافة المغربية اعتراف ميريكان بسيادة المغرب على صحراؤو خطوة مهمة نحو تحقيق السلام والأمن والاستقرار لدول و شعوب المنطقة، وهو القرار اللي كتشوف أنه غير إحقاقا للحق اللي مكيقبلش المقايضة، و واللي تستهدف ديما لحسابات جيو استراتيجية و دوافع استعمارية. فالمقابل استنكرات النقابة، فبيان ليها اليوم الثلاثاء حصلات عليه “كود”، الحملة “العدائية” اللي شناتها وسائل الإعلام الجزائرية، اللي كتسعى إلى مواصلة تأجيج الصراع بين الشعبين، وتمجد الحرب والمواجهات المسلحة، وتحرض على العنف، واعتمدات “سيل من الأكاذيب والإشاعات والأخبار الزائفة وتلفيق التهم، وهي خروقات تم فضحها حتى من طرف وسائل إعلام دولية”، وفق تعبير النقابة. وبخصوص تطبيع المغرب مع إسرائيل، اللي وصفاتها النقابة فبلاغها ب”الكيان”، كتقول أن هذشي كيدخل فإطار مبادرات رسمية محدودة ومحددة بدقة، تندرج في سياق حسابات إقليمية، كيف شادت النقابة ببلاغ الديوان الملكي الأخير اللي جدد التزام المغرب بالدفاع على القضية الفلسطينية. فالمقابل النقابة عبرات على رفضها للتطبيع مع إسراىيل على حساب “الحقوق المشروعة والثابتة للشعب الفلسطيني”، وعلى حساب “قيم السلام والتعايش والحوار التي تحفظ حقوق الجميع”، حسب تعبيرها. 
نقابة الصحافة: اعتراف ميريكان بمغربية الصحراء خطوة مهمة لتحقيق السلام فالمنطقة والعلاقة مع إسرائيل كتجي فسياق حسابات إقليمية